Šuma Striborova
2025-01-19 11:00 - 12:00 (Europe/Zagreb) | Gradsko kazalište Žar ptica, Bijenička 97, Zagreb, 10000, Croatia (Local Name: Hrvatska)
Autor: Ivana Brlić Mažuranić
Režija: Lea Anastazija Fleger
Igraju: Amanda Prenkaj, Ana-Marija Vrdoljak, Berislav Tomičić, Marko Hergešić, Vesna Ravenšćak Berger, Laura Čerina, Filip Lugarić, Jakov Zovko

GSK Kerempuh: SOKRAT SE NE BOJI BITI ISMIJAN
2025-01-19 20:00 - 21:30 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Autor teksta i redatelj: Zlatko Paković
U ovoj predstavi, čija je centralna tema pravo na satiru, pojavljuju se dva Sokrata – onaj kojeg znamo kao neusporedivu filozofsku figuru te Sokrat karakter iz Aristofanovih ˝Oblaka˝.
Izmjenjuju se prizori dvaju suprotnih žanrova, drame tragičnog mislioca osuđenog na smrt zbog vlastitog slobodoumlja i komedije koja ismijava filozofsko relativiziranje. Sve se to odvija u dinamičnom tempu i duhovitom tonu, britkom i nadasve satiričnom. Naime, poznato je kako je Sokrat toga doba bio omiljen kao duhovit mudrac, sklon trpkoj ironiji i vedrom humoru.
Prelazeći vješto iz jednog u drugi žanr, iz svijeta tragedije u svijet komedije, ova će predstava omogućiti usporedbu ta dva kazališna i životna principa. Istražit će se tako suštinska razlika između tragičkog i komičkog tipa poimanja svijeta i glumačkog predstavljanja, uz publiku koja će osjetiti svo bogatstvo razlika te uživati u doživljaju toga čina, u njihovoj brzoj smjeni, komičkog i tragičkog efekta.
Kostimografkinja: Danica Dedijer
Scenografkinja: Irena Kraljić
Autor glazbe: Nenad Kovačić i Mak Murtić
Koreograf: Branko Banković
Oblikovatelj svjetla: Martin Šatović
Inspicijentica: Mirela Tihava
Igraju:
Vilim Matula
Josip Brakus
Linda Begonja
Matija Šakoronja
Marko Makovičić
Karlo Mlinar
Josipa Anković
Jakov Zovko
Ozren Opačić
Tomislav Dunđer
Popusti na grupne posjete (10 i više osoba)
Prodaja na tel. 01/4833 645, 01/4833 646

ADAM PETRANOVIĆ: Oblikovanje namještaja i prostora
2025-01-20 18:00 - 2025-01-24 18:00
ADAM PETRANOVIĆ
Oblikovanje namještaja i prostora
VEČERI U ORISU – OTVORENJE IZLOŽBE I 20. SIJEČNJA 2025. I 18 SATI
U ponedjeljak 20. siječnja 2025. s početkom u 18 sati, u Oris Kući arhitekture (Ulica kralja Držislava 3, Zagreb), u sklopu serijala događanja Večeri u Orisu, otvara se izložba industrijskog dizajnera i arhitekta Adama Petranovića. Razgovor s autorom vodit će moderatorica, viša kustosica Muzeja za umjetnost i obrt u Zagrebu Vanja Brdar Mustapić.

O IZLOŽBI:
“U skladu s konceptom izložbe koji je Adam Petranović sam osmislio i realizirao, naglasak je – osim u uvodnom dijelu u kojem publiku skicozno upoznaje samo s pojedinim primjercima svojeg dizajna – na novim projektima nastalima u posljednje tri godine. Riječ je o idejnim projektima namještaja, među kojima brojčano dominiraju naslonjači, no i dviju obiteljskih kuća. Uz idejnu tehničku dokumentaciju (crtanu rukom!), autor je sam izradio model svakog predmeta, osim stolova koji su predstavljeni samo crtežima.” Vanja Brdar Mustapić
Adam Petranović industrijski je dizajner i arhitekt, član Hrvatskoga dizajnerskog društva u svojstvu emeritusa. U Osijeku je pohađao gimnaziju, a 1949. u Zagrebu upisao Školu primijenjene umjetnosti, gdje u završnim razredima kao profesora susreće Bernarda Bernardija, s kojim još za vrijeme školovanja započinje suradnju. 1955. zapošljava se u Exportdrvu gdje uglavnom radi na modifikaciji elemenata pokretnog namještaja po željama inozemnih klijenata. Nastavlja suradnju s Bernardom Bernardijem na različitim projektima, između ostalih i Stanu bliske budućnosti (1959./1960.) koji je izlagan na velikoj izložbi Porodica i domaćinstvo u Zagrebu te u Ljubljani.
Nakon učlanjenja u ULUPUH (1965.) aktivno sudjeluje u radu udruženja, tako da je jedno vrijeme predsjednik Sekcije arhitekture ULUPUH-a, kao i suosnivač Sekcije za industrijski dizajn. S Brunom Planinšekom organizator je izložbe Produkt dizajn 1971. u Umjetničkom paviljonu u Zagrebu. Jedan je od pokretača i osnivača Hrvatskoga dizajnerskog društva (osnovano 1983., tada pod imenom Društvo dizajnera Hrvatske).
Recentne radove izložio je u 2024. u šibenskoj Gradskoj knjižnici „Juraj Šižgorić”.
Živi i radi u Zagrebu.

Ulaz na predavanje i izložbu je slobodan. Izložbu možete pogledati do 24. siječnja 2025.

Marina Krištofić (Marinksy), izložba fotografija
2025-01-21 08:00 - 17:00 | Galerija Modulor, Park Stara Trešnjevka 1, Zagreb, Grad Zagreb, 10000, Croatia (Local Name: Hrvatska)
U galeriji Modulor Centra za kulturu Trešnjevka otvara se izložba fotografija autorice Marine (MArinksy) Krištofić. Kustosica izložbe je Branka Hlevnjak, pov. umj.
Kroz surealnu, sanjivu atmosferu i zaigran pristup, ove fotografije potiču na razmišljanje o svakodnevnom životu viđenom kroz položaj individue u društvu, te kroz propitkivanje svakodnevnih radnji, društvenih normi i međuljudskih odnosa.
Marina Krištofić „Marinksy” umjetnica je iz Samobora. Ubrzo nakon završetka preddiplomskog studija na Tekstilno-tehnološkom fakultetu u Zagrebu 2015. godine Marinksy se posvetila umjetnosti. Bavi se slikarstvom, fotografijom i animacijom. Do sada je sudjelovala na brojim izložbama u Hrvatskoj i inozemstvu. Samostalnu izložbu slika imala je 2020. u galeriji Bunker u Samoboru. Realizirala je naslovnicu i ilustracije knjige „Five years alone in space” H.Bordoa.
Trajanje izložbe: 26.1.-14.2.

GSK Kerempuh: KROĆENJE GOROPADNICE
2025-01-21 20:00 - 21:30 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Po motivima komedije Williama Shakespearea
Redateljica: Selma Spahić
Predstava „Kroćenje goropadnice” autorski je projekt baziran na kombiniranju različitih diskursa, stilova i izvora u želji da uđemo u dijalog s dramskim kanonom i svojom pozicijom u odnosu na njega danas.
Zašto uopće danas raditi ovu komediju? Po čemu je ovaj komad satiričan? Čemu se tadašnje društvo smijalo, a čemu mi danas? Što se sve krije iza naslova, ali i u samoj komediji? Ovo su samo neka od pitanja koja su nam bila polazišna točka za propitkivanje čuvene, ali i kontroverzne Shakespearove komedije “Kroćenje goropadnice” o kojoj je napisano mnoštvo različitih teorijskih tumačenja i kritičkih čitanja, često radikalno suprotstavljenih stajališta odnosno potrebe da Shakespearea i ovu komediju isključivo branimo ili napadamo.
Prema prijevodu Mate Marasa i Milana Bogdanovića
Dramaturginja: Emina Omerović
Scenograf: Matija Blašković
Kostimografkinja: Selena Orb
Koreografkinja: Ena Kurtalić
Autor glazbe: Nenad Kovačić
Oblikovatelj svjetla: Aleksandar Čavlek
Izrada maski: Miljenko Sekulić
Suradnica na predstavi: Slavenka Drakulić
Asistentica kostimografkinje: Marina Uroić
Inspicijentica: Mirela Tihava
Autorica fotografija: Jelena Janković
Prijevod balade „Okrutna goropadnica”: Mirza Purić
Nekoliko stihova je preuzeto iz prijevoda Andyja Jelčića

Dio izvedbenog teksta razvijen kroz improvizacije sa glumačkim ansamblom
Igraju:
Linda Begonja
Ines Bojanić
Borko Perić
Dražen Čuček
Marko Makovičić
Jakov Zovko
Popusti na grupne posjete (10 i više osoba)
Prodaja na tel. 01/4833 645, 01/4833 646

Postani udomitelj!
2025-01-22 13:30 - 15:00 | Knjižnica Marije Jurić Zagorke, Krvavi most 2, Zagreb, Croatia (Local Name: Hrvatska)
ozivamo vas na predavanje organizirano u suradnji s timom za udomiteljstvo Službe Grada Zagreba Hrvatskog zavoda za socijalni rad koje će u našoj knjižnici održati Tihana Premuž, prof. psihologije i Natalija Novak, mag.soc.rada. Ovo je prilika da saznate kako i zašto postati udomitelj djece ili starijih osoba bez odgovarajuće skrbi te koje obaveze, prava i odgovornosti udomiteljstvo nosi sa sobom.

Odrastanje u toplini obitelji iznimno je važno za rast i razvoj svakog djeteta. Unatoč brizi stručnog osoblja u dječjim domovima, niti jedna institucija ne može zamijeniti obitelj. Ustanova ne može nadomjestiti ono što je djeci najpotrebnije – obiteljsko okruženje i privrženost. Zato nam se pridružite i možda ćete baš vi biti ona promjena koja će naše društvo učiniti malo boljim i humanijim mjestom za život.

Više informacija osim direktno na predavanju, možete saznati i na web stranici: https://socskrb.hr/djelatnosti/udomiteljstvo/

GSK Kerempuh: PLJUSKA
2025-01-22 20:00 - 21:15, 2025-02-04 20:00 - 21:30 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Autor teksta: Nenad Stazić
Redatelj i autor adaptacije: Željko Königsknecht
Ovaj je tekst prije svega urnebesna komedija koja pruža glumački poligon za ostvarenje sočnih i kreativno neodoljivih uloga. Ove će se sezone izvesti u svojem osuvremenjenom ruhu, u adaptaciji Nenada Stazića i Željka Königsknechta, koji su snažna mjesta ovog djela otvorili prema što boljoj komunikaciji s našim vremenom i prostorom u kojem će se izvesti. Kao loptica koja nabuja u smrtonosnu lavinu ili zamah leptirovih krila koji uzrokuje tsunami, ova priča pokazuje i dokazuje u kakvim se dimenzijama i s kakvim posljedicama može razmahati jedan banalni pravopisni nesporazum. Kako su jezik i govor u samim temeljima svake države te su neposredni odraz njezine snage i moći, nije nikakvo čudo da s pravopisa u kratkom roku, stižemo do samog političkog vrha u kojem se ismijavaju apsurdi i žilavosti zastarjelog državničkog aparata.
Željko Königsknecht, nakon dugih 40 godina rada u matičnom kazalištu, u koje je došao na poziv osnivača i jednog od naših najvećih komediografa Fadila Hadžića, nakon svih odigranih uloga u tome istome “Jazavcu˝, odnosno, ˝Kerempuhu˝, odlučuje se napraviti remake legendarne predstave “Pljuska” za koju kaže da mu je ostala u sjećanju kao jedna od najdražih u karijeri.
Scenografkinja: Marta Crnobrnja
Kostimografkinja: Vedrana Rapić
Autor glazbe: Matija Antolić
Oblikovateljica svjetla: Dubravka Kurobasa
Asistent redatelja: Darko Stazić
Autor video materijala: Mak Vejzović
Inspicijentica: Mirela Tihava
Igraju:
Prvi referent – Željko Königsknecht
Drugi referent – Luka Petrušić
Šef – Damir Poljičak
Ministar – Dražen Čuček
Potpredsjednica – Elizabeta Kukić
Popusti na grupne posjete (10 i više osoba)
Prodaja na tel. 01/4833 645, 01/4833 646

Kreativna Ura: Arhitektura i umjetnost
2025-01-23 17:30 - 20:00 | Urania, Trg E. Kvaternika 3/3, 10000 Zagreb, Trg E. Kvaternika 3/3, Zagreb, 10000, Croatia (Local Name: Hrvatska)
Integracija umjetnosti u izgrađenu okolinu oduvijek je bila simbol kulturne razvijenosti društva. No, ubrzani razvoj modernih gradova tijekom 20. stoljeća često je zanemario ovaj aspekt, potičući inicijative za ponovno povezivanje umjetnosti i arhitekture.
Kako bi se osiguralo trajno mjesto umjetnosti u arhitektonskim projektima, diljem Europe i SAD-a uvedeni su zakonski mehanizmi poznati kao Percent for Art (Postotak za umjetnost), osiguravajući dio proračuna za umjetničke intervencije. Iako slični propisi kod nas nisu obvezujući, sve više projekata javne i privatne namjene prepoznaje umjetnost kao ključni element u stvaranju atraktivnih i inspirativnih prostora.
Suvremene tendencije, osobito unutar hospitality industrije, dokazuju da umjetnost može igrati ključnu ulogu u stvaranju jedinstvenog doživljaja gostiju. Paralelno, umjetničke intervencije sve češće nalaze svoje mjesto i u stambenim zgradama, podižući estetske i funkcionalne standarde prostora te često inspirirajući privatne investitore na slične korake.
O ovim temama govorit će akademska slikarica Jelena Bando i arhitektica Tea Ujević na predavanju koje će se održati u četvrtak, 23. siječnja u 17:30h, u Uraniji – prostoru kreacije. Jelena Bando, poznata po svom radu na međunarodnim izložbama i umjetničkim rezidencijama, i Tea Ujević, arhitektica specijalizirana za projektiranje interijera i integraciju umjetnosti, podijelit će svoja iskustva i uvide kroz primjere iz prakse.
Predavanje predstavlja jedinstvenu priliku za produbljivanje dijaloga između umjetnosti i arhitekture, pružajući inspiraciju profesionalcima, studentima i široj javnosti.
Događanje je besplatno, ali je broj mjesta ograničen, stoga pozivamo sve zainteresirane da se prijave na urania.hr.

Antej Jelenić: Kentaur u kvartu
2025-01-23 19:00 - 20:00 | Knjižnica Marije Jurić Zagorke, Krvavi most 2, Zagreb, Croatia (Local Name: Hrvatska)
Knjiga „Kentaur u kvartu“ donosi dvanaest kratkih priča s Mediterana kakav nikada nije bio. Turizam, droge, konceptualna umjetnost, novac, ali prije svega pitanje prijateljskog, ljubavnog i obiteljskog odnosa tematski je okvir ove knjige. Gusto ispisan tekst u kojem se prepliću filozofski termini, lokalizmi i taoizmi taj okvir pokušava temeljito rasklimati. Kao sudionik studentskih protesta 2009. i konceptualni umjetnik, Jelenić pokušava prosijati ostatke studentskih ideala i primijeniti ih u neposrednim odnosima, a konceptuala mu služi kao dijagnostički stroj koji izbacuje najtočnije fotografije međuljudskih odnosa.
Glavna poruka ove knjige mogla bi biti da čak i ovako rasuto društvo pruža nezaboravne prizore, ali i da je bijeg uvijek nadohvat ruke – kroz umjetnički čin, paradoks, izazov, rizik. Jedan običan šešir na pučini može vam promijeniti život, a ukrasti malog morskog psa iz akvarija u luksuznom restoranu može biti vrhunski čin iskupljenja.
Antej Jelenić rođen je u Splitu (1983) gdje je završio studij elektrotehnike. Nešto se češće izražava u stihovima. Do sada su mu uz Kentaura izašle dvije zbirke poezije: „Stalak za svijet“ (Sandorf, 2020) te „Ultrazvuk“ (HDP, 2023/2024).
Na predstavljanju će sudjelovati ozloglašeni izdavač Ivan Sršen te stihomašina Matko Abramić, urednik knjige.

GSK Kerempuh: SVE ZBOG JEDNOG IMENA
2025-01-23 20:00 - 21:40, 2025-01-24 20:00 - 21:40, 2025-01-28 20:00 - 21:40, 2025-02-06 20:00 - 21:40 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Autori teksta: Matthieu Delaporte & Alexandre de La Patellière
Redateljica: Saša Broz
Radnja predstave odvija se jedne večeri, na druženju obitelji i prijatelja. Sve započinje idilično, s Vincentom koji dijeli fotografiju svoje i Annine tek nedavno začete bebe. No ubrzo se dobra atmosfera drastično mijenja kada im Vincent objavi da će se dijete zvati Adolphe, što je francuski ekvivalent za Adolfa…
Ova vrhunska komedija hit je u više od 45 zemalja diljem svijeta, zahvaljujući iskričavosti dijaloga te detaljno oslikanim, vjerodostojnim i neodoljivim likovima s kojima se lako možemo poistovjetiti. Jedna od centralnih tema jest suparništvo između braće i sestara, tinjajuća ogorčenost i netrpeljivost koja se vrlo lako može razumjeti u bilo kojem okruženju.
U 90 minuta trajanja predstave nema ni sekunde pauze niti praznog hoda, pa tako protagonisti, ali ni publika, do samog kraja ne dolaze do daha. Tekst u mnogočemu asocira na Rezin komad ˝Bog masakra˝, kao i na kultni Genoveseov film ˝Perfetti sconosciuti˝ (“Potpuni stranci”).
Komad su napisali Matthieu Delaporte i Alexandre de la Patellière, a uspješno je adaptiran i za film, čiji je original također pratilo nekoliko varijanti remakea.
Pariška produkcija osvojila je šest nominacija za nagradu Molière, uključujući i onu za najbolju komediju, dvije nominacije za najboljeg sporednog glumca za Jean-Michela Dupuisa i Guillaumea de Tonquédeca, zatim za najbolju sporednu glumicu za Valérie Benguigui, najboljeg dramatičara za Matthieua Delaportea i Alexandrea de la Patellièrea i najbolju režiju za Bernarda Murata.

Prevoditeljica: Vanda Mikšić
Autorica adaptacije i dramaturginja: Dora Delbianco
Scenografkinja: Sara Haas
Kostimografkinja: Mia Popovska
Suradnica za scenski pokret: Nastasja Štefanić Kralj
Oblikovatelj svjetla: Aleksandar Čavlek
Inspicijentica: Lorena Matešić
Igraju:
Élisabeth Garaud-Larchet – Anita Matić Delić
Pierre Garaud, Élisabethin muž – Damir Poljičak
Claude Gratignol, Élisabethin prijatelj iz djetinjstva – Domagoj Ivanković
Vincent Larchet, Élisabethin brat – Borko Perić
Anna Caravati, Vincentova partnerica – Mirela Videk Hranjec
Popusti na grupne posjete (10 i više osoba)
Prodaja na tel. 01/4833 645, 01/4833 646

Trilogija "Kompas", "Horizont" i "Levant"
2025-01-25 18:00 - 23:00 | Pogon Jedinstvo, Trnjanska struga 34, Zagreb, 10 000, Croatia (Local Name: Hrvatska)
Trilogiju tematski povezuje koncept samoće, iako sva tri rada govore o posebnom načinu na koji bivamo i postojimo zajedno. U Pogonu Jedinstvo predstave “Kompas”, “Horizont” i “Levant” prvi put se izvode jedna za drugom, u formi svojevrsnog maratona.
POGON JEDINSTVO, 25.1.2025.
u 18 sati „Kompas“
u 20 sati „Horizont“
u 22 sata „Levant“

GSK Kerempuh: OŽALOŠĆENA PORODICA
2025-01-25 20:00 - 21:40 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Autor: Branislav Nušić
Redatelj: Ivan Plazibat
Jedan od najvećih srpskih komediografa Branislav Nušić u „Ožalošćenoj porodici“ vrlo precizno raslojava nezaustavljivu pohlepu okupljenih oko smrti bogatog (bližeg ili daljeg) rođaka, a prividno žaljenje za pokojnikom ubrzo se raskrinkava kao paravan za bespoštednu borbu za njegovo nasljeđe.
Lakoća u proizvodnji laži unutar Nušićeve porodice s ciljem akumuliranja još imovine, moći i statusa, funkcionira kao nezaustavljivi motor koji svakim novim okretajem sve više ogoljava uglađeni zvjerinjak.
Nušićeva oštrica kojom zasijeca u duboke slojeve društvenog tkiva ne gubi na svojoj britkosti te uvijek iznova dokazuje njegovu sposobnost vještog mapiranja ljudskih patologija koje nadrastaju kako prostorne tako i vremenske okvire.
Sve dok svjedočimo brojnim skakanjima za vrat, kao i zabijenim noževima u leđa, Nušića možemo shvaćati dijagnostičarem s nepovoljnom dijagnozom – stanje je ostalo nepromijenjeno.
Dramaturginja: Nikolina Rafaj
Scenografkinja: Paola Lugarić
Kostimografkinja: Petra Pavičić
Suradnik za scenski pokret: Damir Klemenić
Skladateljica: Tamara Obrovac
Suradnik za scenski govor: dr. Dejan Sredojević
Oblikovateljica svjetla: Vesna Kolarec
Fotografkinja: Jelena Janković
Inspicijentica: Ena Subotić

Skladbe:
Balkanski narodnjak, Zora očajnika i Kraj,
snimljene u suradnji s glazbenicima: Mirsad Dalipi – udaraljke, bubnjevi, Antonio Vrbički – harmonika, Jurica Rukljić – tuba
Tonski snimatelj: Mario Rašić (Unison studio)

Igraju:
Agaton Arsić – Hrvoje Kečkeš
Tanasije Purić – Marko Makovičić
Proka Purić – Matija Šakoronja
Trifun Spasić – Luka Petrušić
Mića Stanimirović – Filip Detelić
Dr Petrović – Vilim Matula
Simka – Branka Trlin
Vida – Linda Begonja
Gina – Mia Anočić – Valentić / Mirela Videk Hranjec
Sarka – Anita Matić Delić
Danica – Josipa Anković
Popusti na grupne posjete (10 i više osoba)
Prodaja na tel. 01/4833 645, 01/4833 646

Heidi, GK Žar ptica
2025-01-26 11:00 - 12:15 | Gradsko kazalište Žar ptica, Bijenička 97, Zagreb, 10000, Croatia (Local Name: Hrvatska)
Autor: Johanna Spyri
Režija: Želimir Mesarić
Igraju: Amanda Prenkaj, Ana-Marija Vrdoljak, Ante Krstulović, Berislav Tomičić, Dunja Fajdić, Gorana Marin, Marko Hergešić, Petar Atanasoski, Drago Utješanović, Hrvoje Zalar, Nataša Kopeč, Sanja Crljen, Robert Bošković

GSK Kerempuh: KAKO DRUGA POLOVICA VOLI
2025-01-29 20:00 - 22:25 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Autor: Alan Ayckbourn
U prijevodu i lokalizaciji Damira Munitića
Redatelj: Filip Detelić
U suvremenom vodvilju, u brzom ritmu i uz upečatljive karaktere, pred vama će se odviti nevjerojatan niz komičnih obrata i situacija koje će naše junake voditi u sve dublji kaos iz kojeg će uzalud pokušati izvući živu glavu, propadajući sve dublje u živo blato svojih ljubavnih odabira.Naša tri para žive u gotovo identičnim stanovima, što je Ayckbourn iskoristio za specifično poigravanje scenskim prostorom. Postavlja se pitanje koliko smo uopće originalni i neponovljivi ili živimo u strogo utabanim stazama, vrteći se u krug kao zamorci noću u svojim sumornim kavezima.Ova priča koja je osvajala publiku gdje god da je igrana, propituje čvrsto zadane društvene norme malograđanskih okvira te njima suprotstavljenu ljubavničku vatru. Mogu li strast i želja opstati u rutini predvidive svakodnevice? Odgovor je da mogu, ali ne nužno prema vlastitom partneru…
Scenograf: Matija Blašković
Kostimografkinja: Vedrana Rapić
Autor glazbe: Mario Mirković
Oblikovatelj svjetla: Aleksandar Mondecar
Inspicijentica: Ena Subotić
Fotografije: Luka Dubroja
Igraju:
Dobroslav Skrbnik – Filip Detelić
Divna Skrbnik – Nataša Kopeč
Vjeko Šubić – Marko Hergešić
Milica Plazilet – Josipa Anković
Ljudevit Plazilet – Matija Šakoronja
Tereza Šubić – Mia Anočić – Valentić / Ana Maras Harmander
Popusti na grupne posjete (10 i više osoba)
Prodaja na tel. 01/4833 645, 01/4833 646

Održiva Ura: Slama - građevinski materijal budućnosti
2025-01-30 17:30 - 20:00 | Urania, Trg E. Kvaternika 3/3, 10000 Zagreb, Trg E. Kvaternika 3/3, Zagreb, 10000, Croatia (Local Name: Hrvatska)
U četvrtak, 30. siječnja u 17:30 sati, u Uraniji – prostoru kreacije održat će se predavanje u sklopu ciklusa Održiva Ura, posvećeno temi koja iznova promišlja granice suvremene arhitekture: “Slama – građevinski materijal budućnosti”. Gost predavač je Marina Zajec, arhitektica i osnivačica ureda Arhitektura E.L.I., poznata po svojoj inovativnoj primjeni prirodnih materijala u arhitektonskom oblikovanju.
Slama, tradicionalno marginalizirana u građevinskom diskursu, posljednjih desetljeća doživljava renesansu, ne samo kao ekološki održiv materijal nego i kao simbol nove paradigme u arhitekturi – one koja se usmjerava prema održivim modelima gradnje. Tijekom predavanja, Marina Zajec će:

Analizirati ključne karakteristike slame i proizvoda od slame u arhitektonskom kontekstu,
Razložiti proces projektiranja i izvedbe kroz primjere iz vlastite prakse,
Predstaviti aktualne projekte iz Europske unije koji kombiniraju drvo i slamu u prefabriciranim sustavima,
Kritički sagledati izazove implementacije ovakvih rješenja u Hrvatskoj, s posebnim naglaskom na javne projekte.

“Slama, kao materijal koji u svojoj esenciji spaja tradiciju i inovaciju, otvara prostor za reinterpretaciju načina na koji gradimo – od ekonomije izvedbe do stvaranja zdravijih, održivijih prostora,” istaknula je Marina Zajec, dodajući da su njena održiva svojstva i estetski potencijali neiscrpan izvor arhitektonske inspiracije.
U središtu predavanja bit će interdisciplinarni dijalog o ulozi prirodnih materijala u redefiniranju građevinskog sektora te vizija budućnosti u kojoj arhitektura djeluje u harmoniji s okolišem. Posebna pozornost bit će posvećena analizi institucionalnih prepreka i mogućim rješenjima koja bi omogućila veću primjenu slame u domaćem kontekstu.
Ovaj događaj namijenjen je arhitektima, urbanistima, investitorima i svima zainteresiranima za suvremene tokove održive gradnje. Događanje je besplatno, ali je broj mjesta ograničen, stoga pozivamo sve zainteresirane da se prijave na urania.hr.

Zelena tribina
2025-01-31 18:00 - 19:00 | Knjižnica Marije Jurić Zagorke, Krvavi most 2, Zagreb, Croatia (Local Name: Hrvatska)
“Zelena tribina” je književni, poetsko-glazbeni susret s publikom koju zanima poezija i glazba o životinjama i stablima. Stalni izvođači tribine su urednica/voditeljica Ana Horvat, dramska umjetnica Urša Raukar i kantautor Neven Dužević, a na svakoj tribini nastupa i po jedan haiku pjesnik/pjesnikinja sa desetak pjesama na temu tribine.

Promocija zbornika “Spisateljice biraju”
2025-01-31 19:00 - 20:00
Život oponaša umjetnost, rekao je davno Oscar Wilde.E pa, ako je tako, svi smo mi ponekad likovi iz knjiga!
A tko su najdraži likovi 24 domaće spisateljice – od kojih su neke već poznate, a neke tek kreću u osvajanje domaće književne scene?Saznaj na promociji sjajnog zbornika tekstova “Spisateljice biraju” (Umjetnička organizacija Lađa od vode, 2024.), koji je uredila jedna od naših najvažnijih književnica Julijana Matanović, u petak 31. siječnja 2025. u Knjižnici i čitaonici Bogdana Ogrizovića (Preradovićeva ulica 5, Zagreb) u 19 sati.
“Spisateljice biraju” je drugi naslov Julijaninog osnažujućeg projekta “Žena ženama”, nakon velikog uspjeha prve knjige projekta, zbirke priča 12 autorica “Burza rada” (Umjetnička organizacija Lađa od vode, 2023.)!
Uz urednicu zbornika i jednu od autorica Julijanu Matanović, o zborniku će govoriti 23 spisateljice: Katarina Budić, Mirna Brođanac, Danijela Crljen, Lana Derkač, Biserka Goleš Glasnović, Goga Hajtić, Željka Horvat Vukelja, Vjekoslava Huljić, Nataša Jukić, Rosie Kugli, Bojana Meandžija, Nada Mihaljević, Iva Mirčić, Magdalena Mrčela, Vanda Petanjek, Lilijana Radobuljac, Paula Rem, Silvija Šesto, Nada Vučičić, Dina Vukelić, Blanka Will, Mirjam Zaninović i Darija Žilić, a promociju moderira Lucija Butković.
Pridružite nam se i otkrijte nezaboravan svijet književnih likova!

“Nakon što netko uzme u ruku ovu knjigu, možda će poželjeti ponovno pročitati tekst iz kojeg lik dolazi, a možda će posegnuti za knjigom autorice koja o tom liku piše. U oba slučaja, pobijedit će književnost.” – Julijana Matanović

Detalji događaja Kada: 31. 1. 2025. u 19 satiGdje: Knjižnica i čitaonica Bogdana Ogrizovića (Preradovićeva ulica 5, Zagreb)
Veselimo se vašem dolasku!
Više o zborniku saznaj na: https://ladja-od-vode.hr/product/spisateljice-biraju/

GSK Kerempuh: UBOJSTVO U ORIENT EXPRESSU
2025-01-31 20:00 - 21:35, 2025-02-01 20:00 - 21:40, 2025-02-02 20:00 - 21:40 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Agatha Christie
Adaptirao za pozornicu Ken Ludwig
Redateljica: Sara Stanić Blažević

“Ubojstvo u Orient Expressu” kultni je roman najpoznatije autorice detektivskih romana Agathe Christie, koji je prvi put dolazi u Hrvatsku na kazališne daske u adaptaciji Kena Ludwiga i režiji Sare Stanić. Roman je to koji je od svog prvog izdanja 1934. godine doživio mnogobrojne filmske adaptacije i izgradio prepoznatljiv lik najpoznatijeg zabadala na svijetu koji sa svojim ikoničnim brkovima i malim sivim stanicama, ostaje jedan od najslavnijih detektiva u književnosti, a njegov način rješavanja zločina – koristeći logiku i psihologiju – fascinira čitatelje i gledatelje već desetljećima.
Slavni belgijski detektiv Hercule Poirot putujući luksuznim vlakom Orient Express, kojim samo pokušava doći do Londona i možda jednom u životu ništa ne raditi, mora riješiti ubojstvo koje se dogodi na vlaku negdje između Vinkovaca i Slavonskog Broda. Zatočen u snijegu, okružen neobičnom paletom likova koji su svi odlučili putovati baš danas, Poirot ipak mora otkriti igru i riješiti slučaj, gdje su svi dokazni materijali rasprostranjeni, a svi putnici imaju alibi i koje se samo naizgled čini jednostavan i već riješen.
Suigra koju Hercule Poirot s putnicima vlaka inteligentno vodi i gradi od naizgled banalnih pitanja Zašto danas? i zapažanja, svojojm nevjerojatnom sposobnošću čitanja ljudi i situacija ono je što gradi kazališnu napetost ove predstave. Tako Poirotova igra, odgonetavanje njegovih malih sivih stanica svaki put fascinira, iako su nam krivac i priča možda već i poznati.

UBOJSTVO U ORIENT EXPRESSU
© 2016 Agatha Christie Limited & Ken Ludwig
Sva prava pridržana.
adaptirano prema
Ubojstvo u Orient Expressu
© 1934 Agatha Christie Limited
Sva prava pridržana.

Prevoditeljica: Kristina Kegljen
Redateljica: Sara Stanić Blažević
Dramaturginja: Mirna Rustemović
Scenski pokret: Natalija Manojlović
Scenografkinja: Petra Poslek
Kostimografkinja: Matea Japec
Glazba: Rade Sklopić
Autor video projekcija: Miro Manojlović
Oblikovatelj svjetla: Luka Matić

Igraju:
Hercule Poirot – Damir Poljičak
Gospodin Bouc – Marko Makovičić
Mary Debenham – Josipa Anković
Princeza Dragimirov – Elizabeta Kukić
Gospođa Hubbard – Tanja Smoje
Greta Ohlsson – Ana Maras Harmander
Pukovnik Arbuthnot – Josip Brakus
Grofica Andrenyi – Ornela Vištica
Grof Andrenyi – Matija Šakoronja
Podvornik kola – Luka Petrušić
Gospođa Ratchett – Mia Begović
Popusti na grupne posjete (10 i više osoba)
Prodaja na tel. 01/4833 645, 01/4833 646

Družba Pere Kvržice, GK Žar ptica
2025-02-02 11:00 - 11:50 | Gradsko kazalište Žar ptica, Bijenička 97, Zagreb, 10000, Croatia (Local Name: Hrvatska)
Autor: Mato Lovrak
Režija: Oliver Frljić
Igraju: Amanda Prenkaj, Ante Krstulović, Berislav Tomičić, Gorana Marin, Drago Utješanović, Zoran Pribičević, Sven Madžarević, Tomislav Krstanović, Andrej Dojkić, Bruno Kontrec

Večeri u Orisu: Ante Nikša Bilić i Anamarija Šimunović (Studio ANTEMURALES)
2025-02-03 18:00 - 20:00 | Oris House of Architecture, Kralja Držislava 3, Zagreb, 10 000, Croatia (Local Name: Hrvatska)
Pridružite nam se u ponedjeljak, 3. veljače 2025. u 18 sati u Oris Kući arhitekture (Kralja Držislava 3) na Večerima u Orisu i razgovoru s Antom Nikšom Bilićem i Anamarijom Šimunović (STUDIO ANTEMURALES) te moderatorom Marojem Mrduljašem.

K A M E N A B I O G R A F I J A
Rođen sam od oca iz Setovie
Majke iz Bilubiuma.
U kućama nad gradovima.
Gradovima u kućama.
Selio se i veselio.
U Aquae Balissaei službovali roditelji, pa preselili u Slonu.
Spajali Panoniju i Dalmaciju sudbinom.
Kamenu lingvistiku stico sam boraveći u palači rimskog cara.
Križajući Cardo i Decumanus kroz čudesne opuse.
Učio pogledima najboljih majstora.
Klanjao se kampanelima, milovao uglačane podove.
Gradio gnijezda pticama selicama
Kleso kamen koji će biti sad i kad jesam. Isto je iznutra i vani!
Ljubav prema kamenu i riječi,
Riječi od kamena stekao sam od mojih predaka,
Planine koje vole nebo, doline koje ljube rijeke i more.
Sve te zore i sumraci poklanjaju nam slike.
Priliku da razumijemo njihove čimbenike.
Da živimo prostore.
Prostore koji su tu i sad i svugdje.
Pišem vrijeme prostora.
Prostor vremena.
Rukama mojih predaka
Gledam očima budućih.
I KAD RIŠEM , SVI ONI RIŠU.
I KAD PIŠEM , SVI ONI PIŠU.
Ante Nikša Bilić

Izložba Kristine Šafran
2025-02-04 08:00 - 2025-02-24 17:00 | Knjižnica Marije Jurić Zagorke, Krvavi most 2, Zagreb, Croatia (Local Name: Hrvatska)
Izložba akrilika na platnu autorice Kristine Šafran.

GSK Kerempuh: MOLIÈRE NA KVADRAT
2025-02-05 20:00 - 21:50 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Redateljica, autorica adaptacije i dramaturginja: Tamara Damjanović
Predstava u sklopu projekta „Mladi u Kerempuhu”
Molière na kvadrat rađen je s ciljem približavanja čuvenog francuskog klasika mlađoj publici, osobito srednjoškolskoj, ali svoje će gledatelje pronaći u daleko široj generacijskoj lepezi.
Zamišljen kao trilogija, uključuje Mizantropa, Umišljenog bolesnika i Tartuffea, čiji niz likova nose četiri mlada glumca: Anica Kontić, Toni Kukuljica, Lidija Penić Grgaš te Jakov Zovko, ova predstava želi sačuvati duh Molièreova pera – nemilosrdno kritičnog prema felerima ljudske duše – ali istovremeno na njih gleda iz pozicije današnjeg čovjeka.
Koliko su se stvari promijenile? Jesu li uopće? Može li napredak – tehnološki, civilizacijski, kulturološki – imalo dotaknuti ono što u nama leži ili su naši unutarnji svjetovi ipak duboko nepromjenjivi? I je li Goethe bio u pravu kad je rekao da Molièrove komedije u sebi ipak nose tragične dubine?
Scenografkinja i kostimografkinja: Marita Ćopo
Skladateljica: Katarina Ranković
Oblikovatelj svjetla: Luka Matić
Igraju:
Anica Kontić
Jakov Zovko
Toni Kukuljica
Lidija Penić – Grgaš
Popusti na grupne posjete (10 i više osoba)
Prodaja na tel. 01/4833 645, 01/4833 646

CeKaPe: Čitamo kratku priču
2025-02-06 18:00 - 20:00 | Knjižnica Marije Jurić Zagorke, Krvavi most 2, Zagreb, Croatia (Local Name: Hrvatska)
Program Čitajmo kratku priču završna je produkcija tekstova/kratkih priča nastalih na radionici kratke priče. Svoje će pjesme čitati polaznice i polaznici radionice: Bruno Kumer, Denis Mešanović, Maša Poljanec, Sanjin Jurić Fot, Zorica Babić, Ivica Lebada, Jelena Brajnović, Nika Borovac, Ivan Zibar, Lucija Bosančić, Josipa Češnovar Kolarić, Andrej Šmit, Stjepan Jureković, Anita Ljubičić Iviček, Ivan Keser, Dean Trdak, Davor Haber, Seka Gjurek, Dino Vukelić i Niko Jakir.
Događanje će moderirati voditelj radionice kratke priče Miroslav Mićanović.

Tečaj keramike u Ribnjaku
2025-02-07 17:30 - 20:00 | Centar mladih Ribnjak, Park Ribnjak 1, Zagreb, 10000, Croatia (Local Name: Hrvatska)
Tečaj keramike pružit će vam priliku da istražite različite tehnike keramike, razvijete svoju kreativnost i stvarate vlastite unikatne keramičke komade.
Detalji radionice:

Početak: u veljači, petak, 7., 14. i 21.2.2025.
Trajanje: 2,5 h
Vrijeme: 17.30 sati
Lokacija: Centar mladih Ribnjak, Park Ribnjak 1
Cijena: 20 eura 1x dolazak

TEME RADIONICA:
7.2. Izrada keramičkog podmetača za lonce
Na ovoj radionici učit ćemo kako napraviti keramički podmetač za lonac!
U podmetač ćemo urezati stilizirani reljef po želji uz vodstvo instruktora, a podmetači će moći biti raznih oblika i veličina, po želji kreatora i potrebi lonca
14.2. Sretno Valentinovo!
Povodom Valentinova izrađujemo vazu u obliku srca. Rezat ćemo plošno izvaljane plohe gline u oblik srca te to pretvoriti u vazu za cvijeće.
21.2. Izrada šalica i zdjelica
Najjednostavnijom i najstarijom tehnikom izrade keramičkog posuđa – štipanjem prstima – izrađivat ćemo glinene šalice i zdjelice za kućnu upotrebu!
Kao i uvijek, radionice su namijenjene onima sa i bez iskustva, a radove možete pokupiti nakon nekoliko tjedana, poslije sušenja i pečenja u keramičkoj peći.
Nema potrebe za prethodnim iskustvom u keramici. Svi su dobrodošli!
Voditelji: Perunovo kolo
(Polaznici radionice svoje uratke mogu pokupiti nekoliko tjedana nakon tečaja zbog toga što svaki predmet uključuje dva pečenja u keramičarskoj peći.)
Pridružite nam se na ovom putovanju stvaranja i izražavanja kroz čaroliju keramike.
Veselimo se vašem dolasku!
